**Likumprojekta “Par nekustamā īpašuma atsavināšanu pierobežas ceļa pie Pāternieku robežkontroles punkta zemes nodalījuma joslai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Par nekustamā īpašuma atsavināšanu pierobežas ceļa pie Pāternieku robežkontroles punkta zemes nodalījuma joslai” (turpmāk – likumprojekts) paredz no zemes īpašnieka atsavināt nekustamo īpašumu, kas atrodas zem valstij piederoša pierobežas ceļa pie Pāternieku robežkontroles punkta zemes nodalījuma joslā lai nodrošinātu operatīvu Valsts robežsardzes funkciju pildīšanu. Likums stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Par nekustamā īpašuma atsavināšanu pierobežas ceļa pie Pāternieku robežkontroles punkta zemes nodalījuma joslai” (turpmāk – likumprojekts) izstrādāts saskaņā ar:1. Zemes pārvaldības likuma 8.panta septīto daļu.2. Sabiedrības vajadzībām nepieciešamā nekustamā īpašuma atsavināšanas likuma (turpmāk – Atsavināšanas likums) 13.pantu.3. Deklarācijas par Artura Krišjāņa Kariņa vadītā Ministru kabineta iecerēto darbību 197.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets ar 2003. gada 8. jūlija sēdes protokola Nr.39 42. § “Par situāciju valsts austrumu robežas izbūves jomā” ir pieņēmis konceptuālu lēmumu par sabiedrības vajadzību nodrošināšanai nepieciešamā projekta īstenošanu – pierobežas ceļa pie Pāternieku robežkontroles punkta (inženierbūves kadastra apzīmējumi 60840050178001, 60840050176001) (turpmāk – pierobežas ceļš) izbūvi, lai nodrošinātu operatīvu Valsts robežsardzes funkciju pildīšanu. Pierobežas ceļš pieņemts ekspluatācijā 2005.gada 26.oktobrī, ir Iekšlietu ministrijas bilancē.Saskaņā ar Zemes pārvaldības likuma 8.panta septīto daļu Valsts vai pašvaldība atbilstoši budžeta iespējām vienojas ar zemes īpašnieku par zemes zem ceļa vai ielas atsavināšanu un atsavina to saskaņā ar normatīvajiem aktiem par sabiedrības vajadzībām nepieciešamā nekustamā īpašuma atsavināšanu.Pierobežas ceļa zemes nodalījuma joslai nepieciešams atsavināt nekustamā īpašuma “Dzeņi” (kadastra numurs 6084 005 0041) daļu – zemes gabala ar kadastra apzīmējumu 6084 005 0041 daļu 0,2465 ha platībā – Piedrujas pagastā, Krāslavas novadā, (turpmāk – nekustamais īpašums “Dzeņi”).Nekustamā īpašuma “Dzeņi” (nekustamā īpašuma kadastra Nr. 6084 005 0041) daļa – zemes gabala (apzīmējums 6084 005 0041) īpašniekam atlikusi daļa 14,6 ha platībā tās platības un konfigurācijas dēļ ir izmantojamā atbilstoši vietējās pašvaldības teritorijas plānojumam.Nekustamais īpašums “Dzeņi” ir ierakstīts Daugavpils tiesas Piedrujas pagasta zemesgrāmatas nodalījumā Nr. 100000087130. Zemes vienība ar kadastra apzīmējumu 6084 005 0041 ir kadastrāli sadalīta – no tās ir atdalīta atsavināmā daļa 0,2465, kas ir reģistrēta Nekustamā īpašuma valsts kadastra informācijas sistēmā (turpmāk – NĪVKIS) ar kadastra apzīmējumu 6084 005 0176 un tai NĪVKIS ir izveidots jauns īpašums ar nosaukumu “Dzeņi C” un kadastra numuru 6084 005 0176. Šī sadale nav ierakstīta zemesgrāmatā.Saskaņā ar zemes vienības ar kadastra apzīmējumu 6084 005 0176 zemes robežu plānu, tai ir noteikti šādi apgrūtinājumi:Pierobežas josla – 0,2465 ha;Rosicas upes aizsargjosla – 0,0257 ha;Servitūts – tiesības uz braucamo ceļu – 0,0661 ha.Nekustamā īpašuma “Dzeņi” īpašniekam 2018. gada 15.februārī Ministru kabineta 2011.gada 15.marta noteikumu Nr.204 "Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu" (turpmāk – noteikumi Nr.204) 13.punktā noteiktajā kārtībā ir nosūtīts paziņojums Nr.1.2.2-09/1674. Informācija par atsavināmo nekustamo īpašumu “Dzeņi” un dokumenti, kas raksturo atsavināmo nekustamo īpašumu “Dzeņi”, tajā skaitā dokumenti, kas raksturo tā sastāvu, stāvokli, uz tā gulstošās nastas un apgrūtinājumus, ienesīgumu, un dokumenti, kas varētu ietekmēt nekustamā īpašuma "Dzeņi" vērtības noteikšanu, no nekustamā īpašuma “Dzeņi” īpašnieka nav saņemti.Sertificēts nekustamā īpašuma vērtētājs ir noteicis, ka 2018. gada 3.maijā nekustamā īpašuma "Dzeņi" tirgus vērtība ir 301,72 *euro*. Citi atsavināšanas rezultātā radušies zaudējumi nav identificēti.Ar Iekšlietu ministrijas 2017. gada 29. jūnija rīkojumu Nr.1-12/1589 "Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai" izveidotā komisija (turpmāk – komisija) saskaņā ar noteikumu Nr. 204 26. punktu 2018. gada 16.maijā nosūtīja nekustamā īpašuma “Dzeņi” īpašniekam uzaicinājumu Nr.1.2.2.-09/5374 piedalīties sēdē par aprēķinātās atlīdzības izvērtēšanu. Nekustamā īpašuma "Dzeņi" īpašnieks atbildi nav sniedzis un uz komisijas sēdi neieradās.Komisija, pamatojoties uz noteikumu Nr. 204 35.punktu, 2018.gada 10.augusta sēdes slēgtajā daļā pieņēma lēmumu par nekustamā īpašuma "Dzeņi" atsavināšanas atlīdzības apstiprināšanu, nosakot to 301,72 *euro* apmērā, kas atbilst sertificēta vērtētāja noteiktajai nekustamā īpašuma "Dzeņi" tirgus vērtībai. Nekustamā īpašuma “Dzeņi” īpašniekam sakarā ar atsavināšanu kompensējamie zaudējumi nav identificēti (ir 0,00 *euro*). Pamatojoties uz noteikumu Nr.204 36.1.apakšpunktu, Iekšlietu ministrija ar 2018.gada 20.septembra lēmumu Nr.1-66/169 apstiprināja taisnīgas atlīdzības apmēru par nekustamo īpašumu "Dzeņi", nosakot to 301,72 *euro*. Atsavināšanas likuma 4.pants nosaka, ka nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.Pēc Ministru kabineta 2018.gada 12.decembra rīkojuma Nr.663 “Par nekustamā īpašuma atsavināšanu pierobežas ceļa pie Pāternieku robežkontroles punkta zemes nodalījuma joslai” (turpmāk – MK rīkojums Nr.663) pieņemšanas, Nodrošinājuma valsts aģentūra (turpmāk – NVA) 2019.gada 13.martā saskaņā ar Atsavināšanas likuma 11.pantā noteikto nosūtīja nekustamā īpašuma “Dzeņi” īpašniekam vēstuli Nr.1.2.2-09/1962 “Par uzaicinājumu noslēgt līgumu” ar uzaicinājumu 30 dienu laikā no dienas, kad vēstule saņemta, paziņot par iespēju noslēgt līgumu par nekustamā īpašuma “Dzeņi” labprātīgu atsavināšanu. Paziņojumam tika pievienots līguma par Nekustamā īpašuma labprātīgu atsavināšanu sabiedrības vajadzībām un Ministru kabineta rīkojuma Nr.663 kopija.Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā no nekustamā īpašuma “Dzeņi” īpašnieka netika saņemta.2019.gada 17.aprīlī NVA nosūtīja nekustamā īpašuma “Dzeņi” īpašniekam atkārtotu paziņojumu Nr.1.2.2-09/3130 “Par uzaicinājumu noslēgt līgumu” ar uzaicinājumu 30 dienu laikā no dienas, kad tas saņemts, paziņot, par iespēju noslēgt līgumu par nekustamā īpašuma “Dzeņi” labprātīgu atsavināšanu. Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā no nekustamā īpašuma “Dzeņi” īpašnieka netika saņemta.Ņemot vērā, ka Atsavināšanas likumā noteiktajā termiņā nekustamā īpašuma „Dzeņi”, īpašnieks nav sniedzis atbildi uz nosūtītajiem atsavināšanas paziņojumiem un līgums par nekustamā īpašuma labprātīgu atsavināšanu nav noslēgts, ir izpildīts Atsavināšanas likuma 13.pantā noteiktais priekšnoteikums likumprojekta par nekustamā īpašuma „Dzeņi” piespiedu atsavināšanu sabiedrības vajadzībām virzīšanai izskatīšanai Saeimā.Labums ko sabiedrība iegūs, nosakot nekustamā īpašuma „Dzeņi” īpašniekam pamattiesību ierobežojumu, ir lielāks par indivīda interesēm nodarīto kaitējumu, jo minētais nekustamais īpašums „Dzeņi” nepieciešams īpašu sabiedrības interešu un publisku mērķu sasniegšanai – zemes īpašuma tiesību sakārtošanai zem pierobežas ceļa pie Pāternieku robežkontroles punkta izbūvi, lai nodrošinātu operatīvu Valsts robežsardzes funkciju pildīšanu, veicot Latvijas Republikas un Baltkrievijas Republikas valsts robežas apsardzību.Mainīt pierobežas ceļa izvietojumu tā, lai neskartu nekustamo īpašumu „Dzeņi” nav iespējams.Ņemot vērā iepriekš minēto, kā arī valsts robežas gar Latvijas Republikas un Baltkrievijas Republikas valsts robežu apsardzības nozīmīgumu, nepieciešams iegūt nekustamo īpašumu „Dzeņi”, kas ir izdarāms, pieņemot atsevišķu likumu par nekustamā īpašuma piespiedu atsavināšanu sabiedrības vajadzībām.Pēc likumprojekta spēkā stāšanās Iekšlietu ministrija normatīvajos aktos noteiktajā kārtībā īpašuma tiesības uz nekustamo īpašumu „Dzeņi” brīvu no visiem apgrūtinājumiem un nastām, kuras nekustamajam īpašumam bija uzliktas saistību rezultātā (tai skaitā dzēšot visas uz šo nekustamo īpašumu ierakstītas parādu saistības, ķīlas tiesības, prasības nodrošinājuma atzīmes, maksātnespējas atzīmes, procesa virzītāju aizliegumus, kas pieņemti kā nosacījums, īpašumu iegūstot, kā arī uz nomas, īres, uztura un mantojuma līgumu pamata nostiprinātas tiesības) nostiprinās zemesgrāmatā uz valsts vārda Iekšlietu ministrijas personā.Saskaņā ar Atsavināšanas likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Iekšlietu ministrija samaksājusi īpašniekam atlīdzību saskaņā ar Atsavināšanas likuma 29.panta pirmajā daļā minēto līgumu vai noguldījusi atlīdzību bankas kontā Atsavināšanas likuma 33.pantā noteiktajā kārtībā. Saskaņā ar Atsavināšanas likuma 27.panta pirmajā un otrajā daļā noteikto īpašniekam ir tiesības apstrīdēt Iekšlietu ministrijas noteikto atlīdzības apmēru. Normatīvajos aktos noteiktajā kārtībā īpašniekiem ir tiesības iesniegt konstitucionālo sūdzību par nekustamo īpašumu „Dzeņi” atsavināšanu.Projekts attiecas uz Iekšlietu politikas jomu (valsts robežas drošība) un publiskās pārvaldības politikas jomu (valsts īpašumu pārvaldība). |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Izstrādes procesā izmantoto dokumentu, kas satur personu datus, apstrādes mērķis ir nodrošināt pilnvērtīgu likumprojekta atbilstības izvērtējumu gan normatīvajiem aktiem, gan dokumentiem, tādējādi nodrošinot, ka tiek aizsargātas visu ar nekustamā īpašuma atsavināšanu iesaistīto pušu tiesības. Dokumenti, kuri satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic likumprojekta un anotācijas izvērtējumu |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums attiecināms uz tajā minētā nekustamā īpašuma īpašnieku, kuram piederošā īpašuma daļa tiek atsavināta. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamo īpašumu atsavināšanu un īpašuma tiesību nostiprināšanu zemesgrāmatā kopumā ir 332 *euro* apmērā (EKK 5240) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamo īpašumu atsavināšanu – 302 *euro*, tajā skaitā nekustamais īpašums "Dzeņi" – 301,72 *euro*;
2. izdevumi, kas saistīti ar īpašuma tiesību nostiprināšanu zemesgrāmatā: 1 īpašumi x 30 *euro* = 30 *euro.*

Nepieciešamais finansējums nekustamo īpašumu atsavināšanai un īpašumu tiesību nostiprināšanai zemesgrāmatā, tiks nodrošināts 2019.gadā Iekšlietu ministrijai (Nodrošinājuma valsts aģentūrai) piešķirto valsts budžeta līdzekļu ietvaros.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus.  |
| 3. | Cita informācija | Nav. |

Iekšlietu ministrs [Sandis Ģirģens](https://www.mk.gov.lv/lv/amatpersonas/sandis-girgens)

Vīza: valsts sekretārs Dimitrijs Trofimovs

Liepiņš 29468263

gunars.liepins@agentura.iem.gov.lv

Būmeistere 67829885

anete.bumeistere@agentura.iem.gov.lv